**MUNICIPIUL SATU MARE**

**Serviciul Patrimoniu, Concesionări, Închirieri**

**Serviciul de comunicare și coordonare instituții subordonate**

**Nr. 72639/13.12.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri și Serviciul de comunicare și coordonare instituții subordonate, formulează următorul:

**RAPORT DE SPECIALITATE**

privind aprobarea trecerii din domeniul public al Municipiului Satu Mare în domeniul public al comunei Supur, județul Satu Mare a bustului poetului Petőfi Sándor

Prin Hotărârea Consiliului Local al Comunei Supur nr.76/05.12.2023 înregistrată la Primăria Municipiului Satu Mare sub nr. 72528/12.12.2023 se solicită trecerea din domeniul public al municipiului Satu mare în domeniul public al comunei Supur a bustului poetului Petőfi Sándor.

Datorită faptului că în acest an au fost marcați 200 de ani de la nașterea unuia dintre cei mai mari poeți maghiari, iar numele Petőfi Sándor este bine cunoscut în rândurile tinerilor şi ale vârstnicilor, acest eveniment a fost marcat de amplasarea unui monument al poetului în locul bustului situat în municipiul Satu Mare, Piața Eroilor Revoluției.

Având în vedere că în locul bustului poetului s-a amplasat acest monument, bustul pentru a nu se degrada, poate fi trecut din proprietatea publică a municipiului în domeniul public al comunei Supur, iar prin amplasarea acestuia în satul Dobra din comună, va fi valorificat în mod corespunzător.

Față de cele expuse mai sus, și ținând cont de prevederile art. 129 alin.(2) lit. c) din O.U.G nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului înaintăm Consiliului Local al Municipiului Satu Mare prezentul proiect de hotărâre cu propunere de aprobare.

Șef serviciu Șef serviciu

Faur Mihaela Covaci Natalia Ileana

cj Corina Seres/2 ex